Els CEIP Miguel Bordonau i Sant Joan de Ribera obrin un període extraordinari de matrícula per als alumnes de 3 anys
2025-07-24

Tant el CEIP Miguel Bordonau com el CEIP Sant Joan de Ribera de Burjassot han obert el període extraordinari de matrícula de les seues aules d’infantil, en el cas del primer centre, de les línies de valencià i castellà i, en el cas del Sant Joan de Ribera, de la unitat mixta de 3-4 anys de castellà.

El CEIP Miguel Bordonau tindrà obert el període extraordinari de matrícula fins al 4 de setembre. Els pares, mares o tutors dels xiquets poden passar pel centre, de 10 a 12 hores i comunicar la seua intenció de matricular als xiquets en el col·legi. Tal com han informat des del centre, no cal presentar documentació, tan sols comunicar-ho en el centre.

En el cas del CEIP Sant Joan de Ribera, la matrícula podrà fer-se efectiva del 2 al 4 i del 7 al 9 de setembre en el centre d’Ausiàs March. En aquest cas, l’horari per comunicar al centre la matrícula dels menuts és de 9 a 11 i, com en l’anterior centre, no cal presentar la documentació, a excepció de les noves matrícules.